CELEX: 62006CA0534
Language: el
Date: 2008-06-05 00:00:00
Title: Υπόθεση C-534/06: Απόφαση του Δικαστηρίου (όγδοο τμήμα) της 5ης Ιουνίου 2008 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Industria Lavorazione Carni Ovine Srl κατά Regione Lazio (Κοινή γεωργική πολιτική — ΕΓΤΠΕ — Άρθρο 13 του κανονισμού (ΕΟΚ) 866/90 — Αποκλεισμός των επενδύσεων για μεταποίηση προϊόντων προελεύσεως τρίτων χωρών — Αρχή της αναλογικότητας)

19.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/3
            
         Απόφαση του Δικαστηρίου (όγδοο τμήμα) της 5ης Ιουνίου 2008 [αίτηση του Corte suprema di cassazione (Ιταλία) για την έκδοση προδικαστικής αποφάσεως] — Industria Lavorazione Carni Ovine Srl κατά Regione Lazio
   (Υπόθεση C-534/06) (1)
   
   (Κοινή γεωργική πολιτική - ΕΓΤΠΕ - Άρθρο 13 του κανονισμού (ΕΟΚ) 866/90 - Αποκλεισμός των επενδύσεων για μεταποίηση προϊόντων προελεύσεως τρίτων χωρών - Αρχή της αναλογικότητας)
   (2008/C 183/04)
   Γλώσσα διαδικασίας: η ιταλική
   Αιτούν δικαστήριο
   Corte suprema di cassazione
   Διάδικοι στην υπόθεση της κύριας δίκης
   Industria Lavorazione Carni Ovine Srl
   κατά
   Regione Lazio
   Αντικείμενο της υποθέσεως
   Αίτηση για την έκδοση προδικαστικής αποφάσεως — Corte suprema di cassazione — Ερμηνεία του άρθρου 13 του κανονισμού (ΕΟΚ) 866/90 του Συμβουλίου, της 29ης Μαρτίου 1990, για τη βελτίωση των συνθηκών μεταποίησης και εμπορίας των γεωργικών προϊόντων (ΕΕ L 91, σ. 1) — Αποκλεισμός των επενδύσεων για την εμπορία και/ή μεταποίηση προϊόντων προελεύσεως τρίτων χωρών — Αποκλεισμός στην περίπτωση επενδύσεων που αφορούν και προϊόντα προερχόμενα από κράτη μέλη και οι οποίες πραγματοποιήθηκαν με τήρηση του ειδικού προγράμματος για το οποίο χορηγήθηκε η χρηματοδοτική συνδρομή
   Διατακτικό της αποφάσεως
   Το άρθρο 13 του κανονισμού (ΕΟΚ) 866/90 του Συμβουλίου, της 29ης Μαρτίου 1990, για τη βελτίωση των συνθηκών μεταποίησης και εμπορίας των γεωργικών προϊόντων, έχει την έννοια ότι, υπό περιστάσεις όπως αυτές της υποθέσεως της κύριας δίκης, δεν αποκλείει την καταβολή χρηματοδοτικής συνδρομής σε περίπτωση εμπορίας ή μεταποιήσεως και προϊόντων εξωκοινοτικής καταγωγής, όταν το ειδικό πρόγραμμα για το οποίο χορηγήθηκε η εν λόγω χρηματοδοτική συνδρομή έχει τηρηθεί και εφόσον έχουν διατεθεί στο εμπόριο ή μεταποιηθεί οι προβλεπόμενες από το πρόγραμμα ποσότητες προϊόντων κοινοτικής καταγωγής.
   
      (1)  ΕΕ C 42 της 24.2.2007.